
Dr. Ing. GHEORGHE CIUHANDU

CONSILIUL LOCAL

U22008-005554/17.09.2008
REFERAT

privind aprobarea Planului Urbanistic de Detaliu „Construire imobil S+P+2E+Ep. Functiune mixta comert/ locuire” str. Maresal Averescu ( Lidia ), nr. 60, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere documentaţia înregistrată cu nr. U22008-005554/02.09.2008, prin care se solicită avizarea din punct de vedere urbanistic a Planului Urbanistic de Detaliu  ,,Construire imobil S+P+2E+Ep. Functiune mixta comert/ locuire” str. Maresal Averescu ( Lidia ), nr. 60, Timişoara

Având în vedere prevederile Certificatului de Urbanism nr. 7638/06.12.2007;
Avand in vedere Procesul Verbal atasat la dosar privind dezbaterea publica din 03.07.2008, in conformitate cu prevederile Legii nr. 52/2003 privind transparenta decizionala in administratia publica si coroborat cu Dispozitia Primarului Municipiului Timisoara nr. 92/2007 si a adresei inregistrate la Primaria Municipiului Timisoara cu nr. R22008-000153/29.02.2008.

In urma analizarii propunerilor formulate in dezbaterea publica din data de 03.07.2008, la care au fost invitati vecinii direct afectati de pe str. Maresal Alexandru Averescu, Ulpia Traiana si Mangiuca, a adreselor inregistrate la Primaria Municipilui Timisoara cu nr. R22008-000664/05.09.2008, R32008-000682/02.10.2008 si totodata tinand cont de recomandarile Directiei Urbanism din cadrul Primariei Municipiului Timisoara, initiatorul proiectului si-a insusit o parte din acestea si a considerat necesar introducerea lor in proiectul de hotarare, modificand in mod corespunzator plansele si regulamentul de urbanism aferent Planului Urbanistic de Detaliu ,,Construire imobil S+P+2E+Ep. Functiune mixta comert/ locuire” str. Maresal Averescu (Lidia), nr. 60, Timişoara si anume regimul de inaltime de la S+P+3E+Er la S+P+2E+Ep, documentatia de urbanism astfel modificata, fiind reintrodusa in Dezbatere publica in data de 02.10.2008, conform Procesului verbal atasat la dosar.
Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu ,,Construire imobil S+P+2E+Ep. Functiune mixta comert/ locuire” str. Maresal Averescu ( Lidia ), nr. 60, Timişoara.
Documentaţia este iniţiată de beneficiarul documentatiei SC STEELCONFORT SRL şi elaborată de SC NEO DRAFT SRL, proiect nr. 240/2007.
Terenul propus pentru construire este situat în partea de sud a municipiului Timişoara, în intravilan, la intersectia strazii Maresal Alexandru Averescu ( Lidia ) cu strada Ulpia Traiana.

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic de Detaliu ,,Construire imobil S+P+2E+Ep. Functiune mixta comert/ locuire” str. Maresal Averescu ( Lidia ), nr. 60, Timişoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.
Conform PUG aprobat prin HCL 157/2002, prelungit cu HCL 139/2007, terenul studiat este cuprins în UTR 67, cu destinatia de zona de locuinte si functiuni complementare, in regim P+2E.
Terenul studiat, in suprafata totala de 675 mp, este inscris in C.F. nr. 6189  Timisoara, avand nr. cadastral 13908, gradina, in suprafaţă 333 mp si nr. cadastral 13909, casa si curte, in suprafata de 342 mp fiind proprietatea beneficiarului SC STEELCONFORT SRL.  
Pe parcelă există un imobil in regim P, avand functiunea de locuire si spatii comerciale.
Prin documentaţie se propune realizarea unei clădiri in regim de înălţime S+P+2E+Er cu destinatia comert si locuire, astfel:  la subsol – spatii depozitare, la parter – 2 spatii comerciale + 12 locuri parcare in curte, etaj 1, 2 si etaj partial – apartamente, amplasata conform Plansei de Reglementari urbanistice nr. 03A, fiind o parcela de colt.
Accesul auto si pietonal se va face din strada Lidia, ramanand astfel neschimbat, asigurandu-se 12 locuri de parcare pe parcela detinuta de beneficiari, conform avizului Comisiei de Circulaţie nr. TH2008-001050/28.02.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. 
Indicii propuşi prin documentaţie sunt:

POT max = 47 %

CUT max=  2

Regim de inaltime max. S+P+2E+Er

Spatii verzi min 15%

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)
Planul Urbanistic de Detaliu ,,Construire imobil S+P+2E+Ep. Functiune mixta comert/ locuire” str. Maresal Averescu ( Lidia ), nr. 60, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 
Avand in vedere referatul Directiei Urbanism din cadrul Primariei Municipiului Timisoara, lasam la aprecierea Consiliului Local Timisoara oportunitatea realizarii obiectivului prezentat in acest referat.

